CELEX: 62021TN0717
Language: hr
Date: 2021-11-08 00:00:00
Title: Predmet T-717/21: Tužba podnesena 8. studenoga 2021. – ICA Traffic/Komisija

3.1.2022   
            
            
               HR
            
            
               Službeni list Europske unije
            
            
               C 2/51
            
         
      Tužba podnesena 8. studenoga 2021. – ICA Traffic/Komisija
      (Predmet T-717/21)
      (2022/C 2/71)
      Jezik postupka: njemački
      
         Stranke
      
      
         Tužitelj: ICA Traffic GmbH (Dortmund, Njemačka) (zastupnici: S. Hertwig i C. Vogt, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikovu odluku jer je okvirni ugovor s društvom Fa. UVD Robots APS o isporuci do 200 robota za dezinfekciju s postizanjem unaprijed određenih najvećih količina iscrpio svoje učinke;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      Tužba se temelji na sljedećem tužbenom razlogu.
      Odluka Europske komisije koja je objavljena u priopćenju za tisak od 21. rujna 2021. o nabavi daljnjih 100 robota usprkos nevažećem okvirnom ugovoru krši načelo zakonitosti rada uprave prava Unije, utvrđeno u primarnom pravu u članku 263. stavku 2. u vezi s člankom 264. UFEU-a.
      U predmetu C – 23/20 (1) Sud Europske unije odlučio je da je dosizanjem objavljenih najvećih količina iz okvirnog ugovora potonji iscrpio svoje učinke. Odluka Europske komisije da na temelju okvirnog ugovora o isporuci do 200 robota za dezinfekciju sklopljenog s društvom Fa. UVD Robots APS naruči daljnjih 100 robota za dezinfekciju protivna je stoga članku 49. Direktive 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (2) i njenom prilogu V. dijelu C točkama 7., 8. i 10. podtočki (a) u vezi s njenim člankom 33., kao i načelima jednakog postupanja i transparentnosti navedenima u članku 18. stavku 1. te direktive .
      
         (1)  Presuda od 17. lipnja 2021., Simonsen & Weel, C-23/20, EU:C:2021:490.
      
         (2)  SL. 2014., L 94, str. 65.